pythainlp/thai-financial-dataset huggingface dataset:
ส่วนที่ 1 บริษัทที่ออกหลักทรัพย์

1. ข้อมูลทั่วไป

ข้อมูลบริษัท

บริษัท เอ็นอีพี อสังหาริมทรัพย์และอุตสาหกรรม จำกัด (มหาชน) เลขทะเบียนที่ 0107537000831
ประกอบธุรกิจหลักคือ อุตสาหกรรมผลิตและจำหน่ายบรรจุภัณฑ์พลาสติก

สำนักงานใหญ่ตั้งอยู่เลขที่ 41 ซอย 5(ราชครู) ถนนพหลโยธิน แขวงสามเสนใน เขตพญาไท
กรุงเทพมหานคร 10400 โทรศัพท์ 0-2271-4213 โทรสาร 0-2271-4416, 0-2279-6717

โรงงานของบริษัทตั้งอยู่ในเขตประกอบการอุตสาหกรรมนวนคร เลขที่ 999/5 หมู่ 1 ถนนมิตรภาพ
กม.231 ตำบลนากลาง อำเภอสูงเนิน จังหวัดนครราชสีมา 30380 โทรศัพท์ 044-335520
โทรสาร 044-335448

Website: www.nep.co.th บริษัทมีทุนจดทะเบียน 2,104,748,411.00 บาท
ชำระแล้วเป็นหุ้นสามัญ 1,425,804,701 หุ้น มูลค่าที่ตราไว้หุ้นละ 1 บาท คิดเป็นเงิน
1,425,804,701.00 บาท

นิติบุคคลที่บริษัทถือหุ้นตั้งแต่ร้อยละ 10 ขึ้นไป

บริษัท นวนคร จำกัด (มหาชน)
ประกอบธุรกิจเกี่ยวกับการพัฒนาอสังหาริมทรัพย์และนิคมอุตสาหกรรมเพื่อขายและให้เช่าและการให้บริการสาธารณูปโภคและสิ่งอำนวยความสะดวกต่างๆในนิคมอุตสาหกรรม
สำนักงานปทุมธานีตั้งอยู่เลขที่ 999 หมู่ 13 ถนนพหลโยธิน ตำบลคลองหนึ่ง อำเภอคลองหลวง
จังหวัดปทุมธานี 12120 โทรศัพท์ 0-2529-0031 โทรสาร 0-2529-2176

สำนักงานกรุงเทพ ตั้งอยู่เลขที่ 83 อาคารซี บี เฮ้าส์ ถนนอำนวยสงคราม แขวงถนนนครไชยศรี
เขตดุสิต กรุงเทพมหานคร 10300 โทรศัพท์ 0-2667-4700 โทรสาร 0-2667-4701

สำนักงานจังหวัดนครราชสีมา ตั้งอยู่ที่ 999/1 ถนนมิตรภาพ กม.231 ตำบลนากลาง อำเภอสูงเนิน
จังหวัดนครราชสีมา 30380 โทรศัพท์ (044)00-6111-5 โทรสาร (044)291-723

website : www.navanakorn.co.th บริษัท นวนคร จำกัด (มหาชน) มีทุนจดทะเบียน
2,247,083,295.00 บาท ชำระแล้วเป็นหุ้นสามัญ 1,522,717,030 หุ้น มูลค่าที่ตราไว้หุ้นละ 1
บาท คิดเป็นเงิน 1,522,717,030.00 บาท

บุคคลอ้างอิง

นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย

ถนนรัชดาภิเษก
แขวงคลองเตย เขตคลองเตย กรุงเทพมหานคร 10110

โทรศัพท์ 0-2229-2800 โทรสาร 0-2359-1262-3

ผู้สอบบัญชี

บริษัท สอบบัญชีธรรมนิติ จำกัด

นายพจน์ อัศวสันติชัย ผู้สอบบัญชีเลขที่ 4891 หรือ

นางสาววันนิสา งามบัวทอง ผู้สอบบัญชีเลขที่ 6838 หรือ

นายธนะวุฒิ พิบูลย์สวัสดิ์ ผู้สอบบัญชีเลขที่ 6699 หรือ

นางสาวสุลลิต อาดสว่าง ผู้สอบบัญชีเลขที่ 7517 หรือ

ผู้สอบบัญชีท่านอื่นที่กลต.ให้ความเห็นชอบ
ซึ่งบริษัทสอบบัญชีมอบหมายให้เป็นผู้สอบบัญชีรับผิดชอบจากบริษัท สอบบัญชีธรรมนิติ จำกัด
267/1 ถนนประชาราษฎร์สาย 1
แขวงบางซื่อ เขตบางซื่อ กรุงเทพมหานคร 10800
โทรศัพท์ 0-2587-8080 โทรสาร 0-2586-0301
11. รายการระหว่างกัน

รายการระหว่างกัน

  บริษัทมีรายการกับบริษัทร่วมตามความจำเป็นในราคาและเงื่อนไขเป็นปกติธุรกิจ
  ซึ่งคณะกรรมการตรวจสอบได้ให้ความเห็นต่อรายการระหว่างกันของบริษัทว่า
  รายการระหว่างกันที่เกิดขึ้นในปีที่ผ่านมาเป็นรายการที่มีความสมเหตุสมผลเยี่ยงผู้ประกอบการค้าพึงปฏิบัติตามปกติธุรกิจการค้าทั่วไป
  มีการกำหนดราคาที่เป็นธรรมและไม่ทำให้บริษัทเสียประโยชน์แต่อย่างใด

รายการระหว่างกันในปี 2555 มีเฉพาะรายการรับความช่วยเหลือทางการเงิน ดังนี้

  เมื่อวันที่ 19 เมษายน 2553 บริษัทได้กู้ยืมเงินจากบริษัท นวนคร จำกัด (มหาชน) จำนวน 5
  ล้านบาท โดยเสียดอกเบี้ยในอัตราร้อยละ 6.50 ต่อปี มีกำหนดระยะเวลา 180 วัน
  ครบกำหนดชำระในวันที่ 15 ตุลาคม 2553
  บริษัทขอขยายระยะเวลาการชำระเงินกู้ยืมที่ครบกำหนดออกไปอีก 524 วัน
  โดยบริษัทได้ชำระคืนเงินต้นและดอกเบี้ยทั้งหมดแล้วในวันที่ 24 สิงหาคม 2555

  เมื่อวันที่ 28 ธันวาคม 2553 บริษัทได้กู้ยืมเงินจากบริษัท นวนคร จำกัด (มหาชน) จำนวน 4
  ล้านบาท โดยเสียดอกเบี้ยในอัตราร้อยละ 6.00 ต่อปี กำหนดระยะเวลา 92 วัน
  ครบกำหนดชำระในวันที่ 30 มีนาคม 2554
  บริษัทขอขยายระยะเวลาการชำระเงินกู้ยืมที่ครบกำหนดออกไปอีก 358 วัน
  โดยบริษัทได้ชำระคืนเงินต้นและดอกเบี้ยทั้งหมดแล้วในวันที่ 24 สิงหาคม 2555

นโยบายและแนวทางการทำรายการระหว่างกันในอนาคต 

  กรณีที่มีความจำเป็นเพื่อก่อให้เกิดประโยชน์สูงสุดแก่บริษัท
  บริษัทจะพิจารณาความสมเหตุผลอย่างรอบคอบและจะเป็นไปในราคาหรือเงื่อนไขที่ไม่แตกต่างจากบุคคลภายนอก
  โดยบริษัทจะจัดให้ผู้เชี่ยวชาญจากภายนอกแสดงราคาที่เป็นธรรม
  และบริษัทจะดำเนินการตามขั้นตอนของข้อกำหนดหรือประกาศของสำนักงานคณะกรรมการกำกับหลักทรัพย์และตลาดหลักทรัพย์
  และข้อกำหนดหรือประกาศของตลาดหลักทรัพย์แห่งประเทศไทย เรื่อง หลักเกณฑ์
  วิธีการและการเปิดเผยรายการที่เกี่ยวโยงกันของบริษัทจดทะเบียน
  ตลอดจนกฎเกณฑ์หรือข้อบังคับทางกฎหมายอย่างเคร่งครัด
  และจะคำนึงถึงประโยชน์ของบริษัทเป็นสำคัญ

  [].................................................................................................
2. ปัจจัยความเสี่ยง
1. การกำหนดอัตราค่าจ้างแรงงาน

ด้วยนโยบายของบริษัทในการสนับสนุนแรงงานในส่วนภูมิภาคเพื่อเป็นการกระจายรายได้ให้แก่ประชากรในระดับล่าง
จึงใช้นโยบายที่จะใช้คนมากกว่าการใช้เทคโนโลยีมาโดยตลอด
เมื่อรัฐบาลได้ประกาศขึ้นอัตราค่าจ้างแรงงานขั้นต่ำเป็น 280 บาทในปี 2555 และ 300 บาทในปี
2556 ส่งผลทำให้ค่าแรงงานของบริษัทเพิ่มขึ้น 37% ในปี 2555 และ 7% ในปี 2556
รวมเป็นค่าแรงเพิ่มขึ้นกว่า 43% ในขณะที่สินค้าของบริษัทเป็นสินค้าบรรจุภัณฑ์ทางด้านการเกษตร
ซึ่งไม่สามารถปรับราคาขายได้ตามอัตราค่าแรงงานที่เพิ่มขึ้น

อย่างไรก็ตาม ในปี 2555 ที่ผ่านมา บริษัทก็ได้เปลี่ยนแปลงกระบวนการผลิต
เช่นการสร้างมูลค่าเพิ่มในผลิตภัณฑ์ การย้ายฐานการผลิต การใช้เครื่องจักรที่ทันสมัย
เพื่อหลีกเลี่ยงการใช้แรงงานตามที่ชี้แจงมาในข้างต้น ส่งผลให้ในปี 2556
บริษัทสามารถได้เปรียบในการด้านการแข่งขันทางธุรกิจ

2. ประสิทธิภาพของบุคลากร

นับตั้งแต่ ปี 2539 ที่บริษัท เจอปัญหาทางด้านเศรษฐกิจ
บริษัทมีปัญหาทางด้านการเงินอันเนื่องจากมีการลงทุนในด้านอสังหาริมทรัพย์เป็นจำนวนมาก
ส่งผลให้บริษัทร่วมของบริษัทต้องปิดกิจการลง
นอกจากนี้ธุรกิจหลักของบริษัทในการผลิตกระสอบปอต้องเลิกกระบวนการผลิต
ด้วยสาเหตุความนิยมในตลาด ต้นทุนที่สูง ขาดวัตถุดิบ ตลอดจนส่งผลโดยตรงต่อสิ่งแวดล้อม
เหล่านี้ส่งผลกระทบต่อบุคลากรทั้งสิ้น
ทำให้ไม่มีประสบการณ์และความชำนาญในการผลิตกระสอบพลาสติก และบรรจุภัณฑ์ชนิดอื่น ๆ
และด้วยปัญหาทางด้านสภาพคล่องของบริษัท
จึงมีขีดความสามารถในการพัฒนาบุคลากรของบริษัทมาโดยตลอดทั้งทางด้านการฝึกอบรม
การว่าจ้างผู้มีประสบการณ์ เป็นต้น โดยในปี 2555
ที่ผ่านมาบริษัทได้ใช้งบประมาณในการจัดการว่าจ้างผู้มีความรู้ความสามารถเข้ามาร่วมงาน ฝึกอบรม
ระบบ ไคเซ็น การนำระบบ EPS เข้ามาใช้ การเข้าร่วมโครงการต่าง ๆ
กับทางตลาดหลักทรัพย์แห่งประเทศไทย เช่น ธรรมมาภิบาล CSR และ นักลงทุนสัมพันธ์
เป็นต้นเพื่อส่งเสริมให้บุคลากรของบริษัท มี Vision ทัศนคติที่ดี

3. ผลขาดทุนต่อเนื่อง

ในการบริหารบริษัท อันเป็นการบริหารทรัพยากรของบริษัท
บริษัทควรจะต้องบริหารทรัพย์สินของบริษัท เพื่อให้ได้ผลตอบแทนต่อเจ้าหนี้และผู้ถือหุ้นของบริษัท
จากผลประกอบการที่ผ่านมากว่า 10 ปี บริษัท ประสบกับปัญหาผลขาดทุนมาโดยตลอด
อันสืบเนื่องจากสัดส่วนในการลงทุน ต้นทุนสินค้าที่สูง อัตราของเสียในขบวนการผลิต
ค่าใช้จ่ายในการบริหารที่สูง ตลอดจนต้นทุนทางการเงินที่สูง ด้วยเหตุผลดังกล่าว ในปี 2555
บริษัทจึงได้กำหนดนโยบายและดำเนินการแก้ไขปัญหาต่าง ๆ ให้สำเร็จลุล่วง เช่น
การสร้างพันธมิตรทางการค้า เพิ่มศักยภาพในการขาย การเปลี่ยนแปลงในเรื่อง Business
Model การนำเครื่องจักรใหม่เข้ามาใช้เพื่อลดต้นทุนการผลิต และของเสียในขบวนการผลิต
การเพิ่มผลิตภัณฑ์สินค้าที่มี Value added รวมทั้งกำกับดูแลเรื่องค่าใช้จ่ายในบริษัท
ทำให้ต้นทุนทางการเงินของบริษัทลดลงอย่างเห็นได้ชัด
5. ทรัพย์สินที่ใช้ในการประกอบธุรกิจ

5.1 ลักษณะสำคัญของสินทรัพย์ถาวรหลักที่บริษัทใช้ในการประกอบธุรกิจ ณ 31 ธันวาคม 2555

สินทรัพย์รวม ตามที่แสดงในงบการเงินตามวิธีส่วนได้เสียของบริษัท ณ วันที่ 31 ธันวาคม 2555
เท่ากับ 1,011.86 ล้านบาท

แบ่งเป็นสินทรัพย์หมุนเวียน 224.92 ล้านบาท คิดเป็นร้อยละ 22.23 และสินทรัพย์ไม่หมุนเวียน
786.93 ล้านบาท คิดเป็นร้อยละ 77.77

สินทรัพย์โดยส่วนใหญ่เป็นกรรมสิทธิ์ของบริษัท

ที่ดิน อาคารและอุปกรณ์

บริษัทมีสินทรัพย์ที่เป็นที่ดิน อาคาร และอุปกรณ์ มูลค่าตามบัญชีสุทธิรวม 181.18 ล้านบาท
คิดเป็นร้อยละ 17.91 ของสินทรัพย์รวม

  ------------------------------------------- ---------------------------
  รายการ                                      มูลค่าสุทธิทางบัญชี(ล้านบาท)

  ที่ดิน                                         27.23

  ส่วนปรับปรุงที่ดิน อาคารและสิ่งปลูกสร้าง              43.26

  เครื่องจักรและอุปกรณ์                            40.12

  เครื่องตกแต่งและอุปกรณ์สำนักงาน                   2.17

  ยานพาหนะ                                    9.35

  สินทรัพย์ระหว่างติดตั้ง                            59.05

  รวม                                         181.18
  ------------------------------------------- ---------------------------

การเปลี่ยนแปลงที่สำคัญในระหว่างปี

1.  บริษัทได้ซื้อที่ดิน เนื้อที่ 19 ไร่ 3 งาน 45 ตารางวา จากบริษัท นวนคร จำกัด (มหาชน)
    บริษัทร่วมในราคา 25.82 ล้านบาท โดยทำสัญญาจะซื้อจะขายที่ดินแล้วเมื่อวันที่ 31 สิงหาคม
    2554 โดยกำหนดโอนกรรมสิทธิ์ภายในวันที่ 25 เมษายน 2555
    และได้ก่อสร้างโรงงานบนที่ดินดังกล่าว ณ วันที่ 24 มกราคม 2555
    บริษัทได้ชำระค่าที่ดินครบถ้วนแล้ว และได้จดทะเบียนรับโอนกรรมสิทธิ์จากผู้ขาย

2.  บริษัทได้ขายที่ดินเนื้อที่ 34 ไร่ 1 งาน
    พร้อมสิ่งปลูกสร้างที่เป็นที่ตั้งโรงงานของบริษัทในปัจจุบัน ให้กับผู้ซื้อรายหนึ่ง ในราคา 150
    ล้านบาท โดยได้รับเงินมัดจำค่าที่ดินจำนวน 15 ล้านบาท และกำหนดโอนกรรมสิทธิภายใน 1
    ปี พร้อมรับเงินส่วนที่เหลือจำนวน 135 ล้านบาท ในวันที่ 3 พฤษภาคม 2555
    พร้อมโอนกรรมสิทธิ์ให้กับผู้ซื้อเรียบร้อยแล้ว
    มีผลทำให้เกิดกำไรจากการขายที่ดินและสิ่งปลูกสร้างดังกล่าว จำนวน 128.34 ล้านบาท

ภาระผูกพัน

1.  ณ วันที่ 31 ธันวาคม 2555
    บริษัทได้รวมต้นทุนการกู้ยืมเป็นส่วนหนึ่งของต้นทุนอาคารโรงงานเป็นจำนวนเงิน 2.69
    ล้านบาท

2.  ยานพาหนะซึ่งมีมูลค่าตามบัญชี ณ วันที่ 31 ธันวาคม 2555 จำนวน 4.52 ล้านบาท
    ได้ใช้เป็นหลักประกันหนี้สินตามสัญญาเช่าทางการเงินและสัญญาเช่าซื้อ

3.  ณ วันที่ 31 ธันวาคม 2555
    ราคาตามบัญชีก่อนหักค่าเสื่อมราคาสะสมของอาคารและอุปกรณ์ของบริษัท
    ซึ่งหักค่าเสื่อมราคาทั้งจำนวนแล้วแต่ยังคงใช้งานอยู่มีจำนวนเงิน 48.35 ล้านบาท

    สินทรัพย์ไม่มีตัวตน

  ------------------------------------------ ----------------------------
  รายการ                                     ราคาตามบัญชี – สุทธิ (พันบาท)

  คอมพิวเตอร์ซอฟท์แวร์                           428
  ------------------------------------------ ----------------------------

นโยบายการลงทุนในบริษัทย่อยและบริษัทร่วม 

  โดยบริษัทได้ส่งตัวแทนกรรมการเข้าไปร่วมกำหนดนโยบายและแนวทางการบริหารงาน
  รวมทั้งติดตามตรวจสอบและควบคุมผลการปฏิบัติงานให้เป็นไปตามแผนงานที่ได้กำหนดไว้
  ปัจจุบันบริษัทมีสัดส่วนเงินลงทุนในบริษัทร่วมทั้งหมดคิดเป็นร้อยละ 23.39
  ของทุนจดทะเบียนของบริษัทร่วม ซึ่งบริษัทจะได้ผลตอบแทนในระยะยาวจากเงินปันผล
7. ข้อพิพาททางกฎหมาย

บริษัทได้ฟ้องร้องดำเนินคดีเรียกเงินจ่ายล่วงหน้าซื้ออาคารชุดคืนจากบริษัทเจ้าของโครงการแห่งหนึ่งจำนวน
100.18 ล้านบาทตั้งแต่ปี 2543
ศาลชั้นต้นได้พิพากษาให้บริษัทเจ้าของโครงการชำระคืนเงินแก่บริษัทพร้อมดอกเบี้ย
บริษัทเจ้าของโครงการได้ยื่นอุทธรณ์ต่อศาลอุทธรณ์ ต่อมาในปี 2549 ศาลอุทธรณ์ได้ตัดสินว่า
บริษัทไม่มีสิทธิบอกเลิกสัญญาและฟ้องเรียกเงินคืนจากเจ้าของโครงการ
บริษัทได้ยื่นฎีกาคัดค้านคำพิพากษาศาลอุทธรณ์

บริษัทได้บันทึกค่าเผื่อการลดมูลค่าล่วงหน้าแล้วทั้งจำนวนในปี 2544
จึงเป็นกรณีที่บริษัทมีข้อพิพาททางกฎหมายที่ยังไม่สิ้นสุดซึ่งบริษัทเป็นคู่ความ
และเป็นคดีที่มีผลกระทบด้านลบต่อสินทรัพย์ที่มีจำนวนสูงกว่าร้อยละ 5 ของส่วนของผู้ถือหุ้น
แต่อย่างไรก็ตามคดีดังกล่าวไม่มีผลกระทบต่อการดำเนินธุรกิจของบริษัทอย่างมีนัยสำคัญและคดีดังกล่าวไม่ได้เกิดจากการประกอบธุรกิจปกติของบริษัทหรือบริษัทร่วมแต่อย่างใด

บริษัทได้บันทึกค่าเผื่อการลดมูลค่าของเงินล่วงหน้าแล้วทั้งจำนวนในปี 2544
สำหรับเงินจ่ายล่วงหน้าซื้ออาคารชุดจำนวน 100,183,694 บาท ซึ่งปัจจุบันคดีความสิ้นสุดแล้ว

โดย ณ วันที่ 5 มิถุนายน 2555
ศาลฎีกาได้พิพากษาให้บริษัทเจ้าของโครงการชำระคืนเงินล่วงหน้าดังกล่าวจำนวน 100,183,694
บาท พร้อมดอกเบี้ยอัตราร้อยละ 8.35 ต่อปี และค่าฤชาธรรมเนียมจำนวน 350,000 บาท
รวมเป็นจำนวนเงินทั้งสิ้น 269,318,693.55 บาท
ซึ่งบริษัทเจ้าของโครงการได้นำแค็ชเชียร์เช็คตามจำนวนดังกล่าววางต่อศาลเพื่อชำระหนี้ตามคำพิพากษาแล้วเมื่อวันที่
5 กรกฎาคม 2555 โดยศาลฎีกามีคำสั่งให้บริษัทตรวจสำนวนและขอรับเงินดังกล่าวได้ตั้งแต่วันที่ 11
กรกฎาคม 2555 ต่อมาเมื่อวันที่ 19 สิงหาคม 2555
ศาลได้มีคำสั่งอนุญาตให้จ่ายเงินและส่งมอบเช็คให้แก่บริษัทจำนวนดังกล่าวข้างต้น
บริษัทได้รับเงินดังกล่าวครบถ้วน
โดยได้กลับรายการค่าเผื่อการลดมูลค่าเงินล่วงหน้าซื้ออาคารชุดจำนวน 100.18 ล้านบาท
และบันทึกรายได้ดอกเบี้ยจำนวน 169.14 ล้านบาท
ซึ่งแสดงไว้ในบัญชีรายได้รับคืนเงินล่วงหน้าซื้ออาคารชุดในงบกำไรขาดทุนเบ็ดเสร็จ
สำหรับรอบระยะเวลาบัญชีสามเดือนและเก้าเดือนสิ้นสุดวันที่ 30 กันยายน 2555 เป็นจำนวนเงิน
269.32 ล้านบาท
ส่วนที่ 2 การรับรองความถูกต้องของข้อมูล CERTIFY

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
ผลการดำเนินงานและกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญ
ทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 19 กุมภาพันธ์ 2556
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน..รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้นายเสกสิทธิ์ เจริญเศรษฐศิลป์เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนายเสกสิทธิ์ เจริญเศรษฐศิลป์กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

  ชื่อ ตำแหน่ง ลายมือชื่อ

1.พลเอก อัครเดช ศศิประภา ประธานกรรมการ พลเอก___________________________

2.พลเอก ชัยณรงค์ หนุนภักดี ประธานกรรมการบริหาร พลเอก
__________________________

3.พลตำรวจเอก สมชาย วาณิชเสนี รองประธานกรรมการ
พลตำรวจเอก_____________________

4.นายเสกสิทธิ์ เจริญเศรษฐศิลป์ กรรมการผู้จัดการ _________________________________

5.นายนิพิฐ อรุณวงษ์ ณ อยุธยา กรรมการ _________________________________

6.นางพีรยลักษณ์ ตั้งสุณาวรรณ กรรมการ _________________________________

ผู้รับมอบอำนาจ

นายเสกสิทธิ์ เจริญเศรษฐศิลป์ กรรมการผู้จัดการ ________________________________
แบบ 56-1

[1]

สารบัญ

 ส่วนที่ - หน้า

ส่วนที่ 1 บริษัทที่ออกหลักทรัพย์

1. ข้อมูลทั่วไป 1-2

2. ปัจจัยความเสี่ยง 1-3

3. ลักษณะการประกอบธุรกิจ 1-4

4. การประกอบธุรกิจของแต่ละสายผลิตภัณฑ์ 1-9

5. ทรัพย์สินที่ใช้ในการประกอบธุรกิจ 1-17

6. โครงการในอนาคต 1-19

7. ข้อพิพาททางกฎหมาย 1-20

8. โครงสร้างเงินทุน 1-21

9. การจัดการ 1-25

10. การควบคุมภายใน 1-38

11. รายการระหว่างกัน 1-46

12. ฐานะการเงินและผลการดำเนินงาน 1-47

13. ข้อมูลอื่นที่เกี่ยวข้อง 1-58

ส่วนที่ 2 การรับรองความถูกต้องของข้อมูล 2-1

เอกสารแนบ

-   เอกสารแนบ 1 : รายละเอียดเกี่ยวกับผู้บริหารและผู้มีอำนาจควบคุมของบริษัท

-   เอกสารแนบ 2 : รายละเอียดเกี่ยวกับกรรมการของบริษัทย่อย

-   เอกสารแนบ 3 : รายงานของคณะกรรมการตรวจสอบ

[1]
แบบ 56-1

วันที่ 25 มีนาคม 2551

สารบัญ

 ส่วนที่ - หน้า

ส่วนที่ 1 ข้อมูลสรุป (Executive Summary) 1-1

ส่วนที่ 2 บริษัทที่ออกหลักทรัพย์ 2-1

1. ปัจจัยความเสี่ยง 2-2

2. ลักษณะการประกอบธุรกิจ 2-3

3. การประกอบธุรกิจของแต่ละสายผลิตภัณฑ์ 2-7

4. การวิจัยและพัฒนา 2-14

5. ทรัพย์สินที่ใช้ในการประกอบธุรกิจ 2-17

6. โครงการในอนาคต 2-18

7. ข้อพิพาททางกฎหมาย 2-19

8. โครงสร้างเงินทุน 2-20

9. การจัดการ 2-24

10. การควบคุมภายใน 2-33

11. รายการระหว่างกัน 2-34

12. ฐานะการเงินและผลการดำเนินงาน 2-35

13. ข้อมูลอื่นที่เกี่ยวข้อง 2-46

ส่วนที่ 3 การรับรองความถูกต้องของข้อมูล 3-1

เอกสารแนบ

-   เอกสารแนบ 1 : รายละเอียดเกี่ยวกับผู้บริหารและผู้มีอำนาจควบคุมของบริษัท

-   เอกสารแนบ 2 : รายละเอียดเกี่ยวกับกรรมการของกลุ่มบริษัท

-   เอกสารแนบ 3 : รายงานของคณะกรรมการตรวจสอบ
ส่วนที่ 2

 บริษัทที่ออกหลักทรัพย์

บริษัท เอ็นอีพี อสังหาริมทรัพย์และอุตสาหกรรม จำกัด (มหาชน) เลขทะเบียนบริษัทที่
0107537000831 ประกอบธุรกิจหลักคือ ผลิตและจำหน่ายบรรจุภัณฑ์ที่ผลิตจากพลาสติก
โดยมีสำนักงานใหญ่ตั้งอยู่เลขที่ 41 ซอย 5 (ราชครู) ถนนพหลโยธิน แขวงสามเสนใน เขตพญาไท
กรุงเทพมหานคร 10400 โทรศัพท์ 0-2271-4213 โทรสาร 0-271-4416, 0-2279-6717
และโรงงานของบริษัทตั้งอยู่เลขที่ 3 ถนนสุรนารายณ์ ตำบลจอหอ อำเภอเมือง จังหวัดนครราชสีมา
โทรศัพท์ 044-296-063, 044-296-064 โทรสาร 044-371-529

Website : www.nep.co.th ณ 31 ธันวาคม 2550 บริษัทมีทุนจดทะเบียน 3,500,000,000
บาท ทุนชำระแล้ว 1,357,792,170 บาท
6. โครงการในอนาคต

  -
  บริษัทมีแผนที่จะจัดซื้อเครื่องจักรผลิตกระสอบพลาสติกเพื่อเพิ่มกำลังการผลิตให้เป็นไปตามเป้าหมาย
  โดย เครื่องจักรดังกล่าวใช้เทคโนโลยีที่ทันสมัย
  โดยเงินทุนจะมาจากเงินกู้จากสถาบันการเงินซึ่งบริษัทประมาณการว่า
  จะทำให้กำลังการผลิตของบริษัทขยับขึ้นมาอยู่ในระดับต้นๆ
  ของลำดับผู้ผลิตกระสอบพลาสติกสานรายใหญ่ของประเทศในอนาคตอันใกล้

  -
7. ข้อพิพาททางกฎหมาย

  บริษัทได้ฟ้องร้องดำเนินคดีเรียกเงินจ่ายล่วงหน้าซื้ออาคารชุดคืนจากบริษัทเจ้าของโครงการแห่งหนึ่งจำนวน
  100.18 ล้านบาทตั้งแต่ปี 2543
  ศาลชั้นต้นได้พิพากษาให้บริษัทเจ้าของโครงการชำระคืนเงินแก่บริษัทพร้อมดอกเบี้ย
  บริษัทเจ้าของโครงการ ได้ยื่นคำขออุทธรณ์ต่อศาลอุทธรณ์ ต่อมา ในปี 2549
  ศาลอุทธรณ์ได้ตัดสินว่า บริษัทไม่มีสิทธิบอกเลิกสัญญาและฟ้องเรียกเงินคืนจากเจ้าของโครงการ
  บริษัทได้ยื่นฎีกาคัดค้านคำพิพากษาศาลอุทธรณ์ ขณะนี้อยู่ระหว่างการพิจารณาของศาลฎีกา

  บริษัทได้บันทึกค่าเผื่อการลดมูลค่าล่วงหน้าแล้วทั้งจำนวนในปี 2544
  จึงเป็นกรณีที่บริษัทมีข้อพิพาททางกฎหมายที่ยังไม่สิ้นสุดซึ่งบริษัทเป็นคู่ความ
  และเป็นคดีที่มีผลกระทบด้านลบต่อสินทรัพย์ที่มีจำนวนสูงกว่าร้อยละ 5 ของส่วนของผู้ถือหุ้น
  แต่อย่างไรก็ตาม
  คดีดังกล่าวไม่มีผลกระทบต่อการดำเนินธุรกิจของบริษัทอย่างมีนัยสำคัญและคดีดังกล่าวไม่ได้เกิดจากการประกอบธุรกิจปกติของบริษัทหรือบริษัทร่วมแต่อย่างใด
13. ข้อมูลอื่นที่เกี่ยวข้อง

1.  นโยบายการจ่ายเงินปันผล.

  บริษัทมีนโยบายจ่ายเงินปันผลไม่น้อยกว่าร้อยละ 50 ของกำไรสุทธิหลังหักภาษีเงินได้นิติบุคคล
  และเงินสำรองตามกฎหมาย แต่อย่างไรก็ตาม
  การจ่ายเงินปันผลดังกล่าวจะขึ้นอยู่กับกระแสเงินสด ภาระการลงทุนของบริษัท
  และความจำเป็นอื่นๆ ในอนาคตด้วย

2.  ปัจจัยอื่น

    1.  เงินล่วงหน้าซื้ออาคารชุด

บริษัทได้ตั้งค่าเผื่อการลดค่าของเงินล่วงหน้าไว้ทั้งจำนวน 100.18 ล้านบาท ซึ่งทรัพย์สิน
ดังกล่าวอยู่ในระหว่างการดำเนินตามขั้นตอนของกฎหมาย และจำนวนที่บริษัทจะได้รับคืนและ
ค่าใช้จ่ายในการดำเนินการต่างๆยังไม่อาจทราบได้ในปัจจุบัน

2.  นโยบายการบัญชี เรื่อง ที่ดิน อาคารและอุปกรณ์

  ในปี 2542 บริษัทได้จัดให้มีการประเมินราคาที่ดิน
  อาคารและสิ่งปลูกสร้างของบริษัทใหม่โดยผู้ประเมินอิสระ และได้บันทึกมูลค่าของที่ดิน อาคาร
  และสิ่งปลูกสร้างโดยใช้วิธีราคาตีใหม่ ซึ่งทำให้มูลค่าเพิ่มขึ้น 404.06
  ล้านบาทโดยบันทึกเป็นส่วนเกินจากการตีราคาสินทรัพย์ในส่วนของผู้ถือหุ้นตั้งแต่ปี 2542 แล้ว
  และในเดือนสิงหาคม 2543 ได้มีการประเมินมูลค่ายุติธรรมใหม่ ในส่วนของที่ดิน อาคาร
  และสิ่งปลูกสร้างของบริษัทโดยผู้ประเมินอิสระ
  ซึ่งบริษัทได้บันทึกมูลค่าที่ลดลงของที่ดินและมูลค่าที่เพิ่มขึ้นของอาคารและสิ่งปลูกสร้างเป็นเงิน
  0.70 ล้านบาท และ 1.10 ล้านบาทตามลำดับ
  โดยปรับกับส่วนเกินทุนจากการตีราคาสินทรัพย์ในส่วนของผู้ถือหุ้น ในปี 2543 ไว้แล้ว

  ในปี 2548 บริษัทได้เปลี่ยนนโยบายการบัญชีสำหรับที่ดิน อาคารและอุปกรณ์
  จากวิธีราคาตีใหม่มาเป็นวิธีราคาทุน เนื่องจากคณะกรรมการของบริษัทเห็นว่า
  วิธีการใหม่ซึ่งเป็นแนวทางที่กำหนดให้ถือปฏิบัติตามมาตรฐานการบัญชีฉบับที่ 32 เรื่อง ที่ดิน
  อาคารและอุปกรณ์
  มีความเหมาะสมกว่าและให้ความสะดวกในการเปรียบเทียบข้อมูลทางการเงินของบริษัทในงวดบัญชีต่างๆ
  กันภายใต้สภาวะทางการเงินและสภาพเศรษฐกิจในปัจจุบัน
  ดังนั้นบริษัทจึงได้ปรับย้อนหลังงบการเงินสำหรับปีสิ้นสุดวันที่ 31 ธันวาคม 2547
  ที่นำมาเปรียบเทียบเสมือนว่าบริษัทได้ถือปฏิบัติตามนโยบายการบัญชีใหม่มาโดยตลอด ซึ่งทำให้ ณ
  วันที่ 31 ธันวาคม 2547 ที่ดิน อาคารและอุปกรณ์ลดลงเป็นจำนวน 377,652,923 บาท
  ส่วนเกินทุนจากตีราคาสินทรัพย์ลดลงด้วยจำนวนเดียวกัน
  นอกจากนั้นในงบกำไรขาดทุนสำหรับปีสิ้นสุดวันที่ 31 ธันวาคม 2547 ค่าเสื่อมราคาลดลง จำนวน
  3,553,036 บาท

  13.2.3 การเปลี่ยนแปลงมาตรฐานการบัญชี

  ในปี 2550
  บริษัทได้เปลี่ยนแปลงวิธีการบันทึกบัญชีเงินลงทุนในบริษัทร่วมในงบการเงินเฉพาะบริษัทจากวิธีส่วนได้เสียเป็นวิธีราคาทุน
  โดยปฏิบัติตามประกาศสภาวิชาชีพบัญชีฉบับที่ 26/2549 และฉบับที่ 32/2549
  เรื่องการบันทึกเปลี่ยนแปลงวิธีการบันทึกบัญชีจากวิธีส่วนได้เสียเป็นวิธีราคาทุน
ส่วนที่ 1

ข้อมูลสรุป (Executive Summary)

บริษัท เอ็นอีพี อสังหาริมทรัพย์และอุตสาหกรรม จำกัด (มหาชน) เริ่มดำเนินกิจการเมื่อวันที่ 2
กรกฎาคม 2496 เพื่อดำเนินธุรกิจผลิตและจำหน่าย บรรจุภัณฑ์
โดยในระยะแรกเป็นผู้ผลิตและจำหน่ายผลิตภัณฑ์ปอ (กระสอบปอ เชือก/ด้ายปอ และใยปอสาง)
ต่อมาได้ขยายสายการผลิตและจำหน่ายบรรจุภัณฑ์ พลาสติก (กระสอบพลาสติก) เพิ่มเติม ในอดีต
รายได้ของบริษัทมาจากการผลิตบรรจุภัณฑ์ที่ทำมาจากปอเป็นหลัก แต่ในปัจจุบัน
วัตถุดิบปอในประเทศมีจำนวนจำกัดส่งผลให้วัตถุดิบปอมีราคาสูงขึ้นมากและสินค้าเป็นที่ต้องการของตลาดน้อยลง
เนื่องจากมีการเปลี่ยนแปลงไปใช้บรรจุภัณฑ์อย่างอื่นที่มีราคาถูกกว่า
จนผู้ประกอบการเริ่มมีจำนวนลดลง
ประกอบกับความต้องการของตลาดด้านบรรจุภัณฑ์พลาสติกมีการขยายตัวมากขึ้น ในช่วงปลายปี 2550
บริษัทได้ยกเลิกส่วนงานการผลิตผลิตภัณฑ์ปอ และมุ่งขยายกำลังผลิตบรรจุภัณฑ์พลาสติก
เพื่อให้เพียงพอกับความต้องการของตลาด โดยพิจารณาหาตลาดลูกค้าที่มีศักยภาพรายใหม่เพิ่มเติม
รวมไปถึงการพิจารณาช่องทางในการหารายได้เพิ่มเติมจากการผลิตสินค้าบรรจุภัณฑ์ในรูปแบบต่างๆที่มีแนวโน้มเติบโตต่อไปในอนาคต

สำหรับปี 2550 บริษัทมีผลประกอบการกำไรสุทธิ 23.71 ล้านบาท เมื่อเปรียบเทียบกับปี 2549
บริษัทมีกำไรสุทธิ 19.86 ล้านบาท เพิ่มขึ้น 3.85 ล้านบาท หรือคิดเป็นร้อยละ 19.38
สาเหตุหลักที่ทำให้กำไรเพิ่มขึ้น เนื่องจากในปี 2550 บริษัทมีรายได้จากการขายเพิ่มขึ้นจาก
479.47 ล้านบาท เป็น 532.46 ล้านบาท และรายได้เงินปันผลจากบริษัท นวนคร จำกัด(มหาชน)
เพิ่มขึ้นจาก 28.48 ล้านบาทในปี 2549 เป็น 88.99 ล้านบาทในปี 2550
..................................................................
เมื่อบริษัทได้ยกเลิกการผลิตผลิตภัณฑ์ปอที่ถือเป็นรายได้หลักของบริษัทมาตลอดการดำเนินงานหลายสิบปี
บริษัทจึงได้พิจารณาจัดซื้อเครื่องจักรผลิตพลาสติกเพิ่ม โดยใช้แหล่งเงินทุนจากสถาบันการเงิน
เพื่อมาทดแทนเครื่องจักรเดิมและใช้เพิ่มเติมกำลังการผลิต ซึ่งจะรองรับยอดขายที่เพิ่มขึ้นในปีต่อๆไป
เครื่องจักรดังกล่าวมีเทคโนโลยีที่ทันสมัยกว่ารุ่นเดิม ผลจากการยกเลิกผลิตภัณฑ์ปอ
ทำให้บริษัทมีที่ดินและอาคารเปล่าจากเดิมที่เคยใช้เป็นคลังเก็บวัตถุดิบปอที่จังหวัดนครราชสีมา
ซึ่งบริษัทอยู่ระหว่างพิจารณาทางเลือกที่เหมาะสมในการบริหารจัดการที่ดินและอาคารดังกล่าวต่อไป
......................................................................................................................................
สำหรับบริษัทร่วมของบริษัทคือ บริษัท นวนคร จำกัด (มหาชน) ซึ่งบริษัทได้เข้าถือหุ้นร้อยละ 31.59
ของทุนจดทะเบียนที่ชำระแล้ว ประกอบธุรกิจพัฒนาอสังหาริมทรัพย์ในรูปแบบเขตส่งเสริมอุตสาหกรรม
บริษัทดังกล่าวมีผลประกอบการในปี 2550 กำไรสุทธิ 330.24 ล้านบาท เมื่อเปรียบเทียบกับปี
2549 ซึ่งมีกำไรสุทธิ 240.91 ล้านบาท มีกำไรสุทธิเพิ่มขึ้น 89.33 ล้านบาท หรือคิดเป็นร้อยละ
37.08

สำหรับการปฏิบัติตามหลักการกำกับดูแลกิจการที่ดีนั้น
บริษัทได้ถือปฏิบัติตามหลักการกำกับดูแลกิจการที่ดีสำหรับบริษัทจดทะเบียน ปี 2549
ซึ่งบริษัทเห็นว่ามีความสำคัญที่จะแสดงให้เห็นถึงระบบการบริหารจัดการที่มีประสิทธิภาพ โปร่งใส
ตรวจสอบได้ เพื่อสร้างความเชื่อมั่นและมั่นใจให้แก่ผู้ถือหุ้น ผู้ลงทุน ผู้มีส่วนได้เสีย
และผู้ที่เกี่ยวข้องทุกฝ่าย เพื่อส่งเสริมการเติบโตที่ยั่งยืนของบริษัทต่อไป
10. การควบคุมภายใน

  คณะกรรมการบริษัทมีความเห็นเกี่ยวกับระบบการควบคุมภายในของบริษัทว่ามีความเพียงพอและเหมาะ
  สมในการป้องกันทรัพย์สินของบริษัทฯ
  อันเกิดจากการที่ผู้บริหารนำไปใช้โดยมิชอบหรือโดยไม่มีอำนาจเพียงพอ ทั้งนี้
  ผู้สอบบัญชีและคณะกรรมการตรวจสอบมิได้ตั้งข้อสังเกตหรือพบสถานการณ์ใดที่พิจารณาว่าเป็นจุดอ่อนที่มีสาระสำคัญเกี่ยวกับระบบการควบคุมภายในของบริษัท

  ในกรณีที่บริษัทมีธุรกรรมกับผู้ถือหุ้นรายใหญ่ กรรมการ ผู้บริหาร หรือผู้เกี่ยวข้องกับบุคคลดังกล่าว
  บริษัทจะดำเนินพิจารณาธุรกรรมดังกล่าวโดยคำนึงถึงผลประโยชน์ของบริษัทเป็นหลักและทำเสมือนรายการดัง
  กล่าวเป็นการทำรายการกับบุคคลภายนอก
  และผู้เกี่ยวข้องกับธุรกรรมดังกล่าวจะไม่มีสิทธิในการออกเสียงพิจารณาการทำธุรกรรมนั้นๆ
  ในกรณีที่ธุรกรรมดังกล่าวมีความผูกพันในระยะยาวกับบริษัท
  จะมีการติดตามทบทวนและประเมินอย่างสม่ำเสมอ

  บริษัทให้ความสำคัญกับการพิจารณา วิเคราะห์ ติดตาม ทบทวน
  และแก้ไขความเสี่ยงอยู่ตลอดเวลา
  แม้จะมิได้กำหนดมาตรฐานหรือข้อปฏิบัติในการบริหารความเสี่ยงเป็นเรื่องเฉพาะเจาะจงไว้
  แต่ได้มีการพิจารณาในการดำเนินดังกล่าวในกลุ่มผู้รับผิดชอบงานด้านนั้นเป็นส่วนหนึ่งของการบริหารงานปกติ

  บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
  รายงานต่างๆ
  ในการตรวจสอบภายในจะรายงานตรงต่อคณะกรรมการตรวจสอบ

  นอกจากคณะกรรมการตรวจสอบแล้ว คณะกรรมการบริษัทฯ ได้แต่งตั้งคณะกรรมการย่อยอีก 2
  คณะ ประกอบด้วยคณะ กรรมการบริหาร และคณะกรรมการกำหนดค่าตอบแทน
  ซึ่งได้ปฏิบัติงานภายใต้ขอบเขต หน้าที่ และความรับผิดชอบที่ได้รับมอบ
  หมายอย่างเคร่งครัดและเหมาะสม

  ในกรณีที่บริษัทไม่มีความเชี่ยวชาญในการดำเนินการในเรื่องใดเรื่องหนึ่งโดยเฉพาะเจาะจง
  เพื่อลดความเสี่ยงในการดำเนินการที่ผิดพลาดคลาดเคลื่อนไปจากข้อกฎหมายที่ทางราชการหรือประกาศ
  ข้อบังคับของตลาดหลักทรัพย์แห่งประเทศไทยหรือสำนักงานคณะกรรมการกำกับหลักทรัพย์และตลาดหลักทรัพย์ได้กำหนดไว้บริษัทจะหารือหรือว่าจ้างผู้เชี่ยวชาญมาดำเนินการโดยเฉพาะ
  เช่น ที่ปรึกษาทางการเงินและที่ปรึกษากฎหมาย เป็นต้น เพื่อประกอบการตัดสินใจต่อไป